# Pedennou pa vez roet benediction ar sacr

| ◄ Pedennou pa vez exposet ar Sacr | Pedennou pa vez roet benediction ar sacr | Oræson ar Suliou varlerc’h ar Pantecost ► |
| VA Jesus, va Doue, Me a gred fermamant Emaoc’h presant a-se Cuzet er Sacramant ; Ama’ta prosternet Dirac ho majeste, M’hoc’h ador gant respet Ha gant humilite. Certen, Va Salver eo , P’hoc’h eus-en discleriet, Ez oc-h ar bara beo Eus an eê disquennet, Evit hor mesur ni Ac’hanoc’h h[oc’h]-unan, O reï deomp da zibri Ho corf sacr er bed-man. Me vel ê bras ho c’hoant Da vezur hon ene, P’ezoc’h er Sacramant Evit ar sujet-se. En em leset gueneomp Dindan speçou dister ; Elec’h m’en em roït deomp Gant quement a zouçder O peguen bras tensor | A c’hraçou ranfermet Gueneoc’h va Redamtor, Er myster-se chomet, Evit quement christen Ho receo ervad ? Rac-se’ta e carren Ouzoc’h ive tostaat. O Jesus, o guir oan, C’houi hoc’h eus bet galvet Quement à so en poan Hac en em guef sammet, Da vont davedoc’h-oll Da gaout soulajamant, Na d’aï nicun da goll Gant digourajamant. Dirazoc’h chetu-me Sammet a bec’hejou, Hac em infirmite Accablet à boaniou ; Allas ! pa em guelit Em izom ar brassa, Va Doue, ma soulajit Hervez ho promessa. Pa’z oc’h dent er bed-mâ Evit clasq ar pec’her , |
| P’hor galvit oll brema Davedoc’h, va Salver, Em eus fizianç enoc’h, Ha n’en rebutot quet, Mar dinesan ouzoc’h, Paour ha leun a bec’het. Gouzout a ran ervat Ez oun, siouas ! indîn Ouzoc’h-hu da dostaat, Va Redamtor divin ; Ne veritan quet caout Bara ho pugale ; Pa dlean en em anaout Henvel ouz ar chraç ive. Hoguen da viana Roït d’in an demorant Goude rassasia. Ho pugale fervant; Crial a ran ouzoc’h Evel ar Gananeen ; Na zifferit pelloc’h, Clevit ouz va feden. Pa’z oc’h [eus] bet ivez Dre ho maro santel Prenet ar guir vuez D’ar bed universel ; Roït ar vuez a c’hraç D’am ene, va Jesus, Dre voyen ho corf sacr Hac ho coad precius. Gant an distera guer Ho pezo lavaret, E vezin , va Salver, En instant soulajet, Hac e vezo rentet Va ene paour salo Diouz quement seurt clenvet | He c’hundu d’ar maro. Dre’r serpant quevr mar boa, Evit sellet outan, Grêt salo nep a ïoa Flammet gant serpant tân ; Enoc’h-hu ur feiz gre Ha ne rento-hi quet quent Va ene-ma pare Diouz flam an erevent ? Ouz bord ho sea epquen Gueichal nep a douche, Dreizi neuse souden Iec’het a receve; Penaus eta na vo Va ene iac’h rentet, O touch ouzoc’h ive Dre zesir em speret ? Mar boe capabl soquen Ar squeud a corf sant Per Da zilivra peb den Diouz clenvet tamporel, Hac en so nep clenvet, Va Salver, em ene, Na ve ivez chasseet Gant squeud ho majeste ? Deut ata, va Doue, Da reï d’in ar iec’het, O renta va ene Pur ha neat a bec’het ; Roït dezi ouz he naon Ar guir vagadurez ; Na list quet ac’hanon Gant va sempladurez. Grit pelloc’h ma trec’hin An dentationou , Evit ma observin |
| Hoc’h oll gourc’hemennou ; Rac en creis va c’halon, Va Doue, em eus regret Da veza en nep fæçon, Siouaz d’in ! ho zorret. Va c’halon a offran Pelloc’h d’ho carantez, Hac en em resolvan D’ober ho volontez : Grit d’in perseveri, Va Jesus , d’ho caret, | Na vezin diouzoc’h mui Biquen dispartiet. Hac evit va c’hreat Em resolution, Roït d’in brema, va Zad, Ho penediction ; Ra viot benniguet Hoc’h-unan, va Salver, Ha gant an oll meulet En myster an auter. Amen. |
Goude ar chantic-ma, grit an amand enorabl da Jesus er sacramant, pehini so diaraoc ; hac er fin, mar ho pez amser, e leverrot an actou a adoration pere so evit ar gorreou en oferen, hac an tri c’hantic evit an exposition, pere so ama diaraoc ; hac e concluot assambles gant ar belec dre an teir oræson-ma : da guenta, dre Oræson ar Sacramant gant Panem de cœlo, etc. evelse en fin Gousperou ar Sacramant ; d’an eil, dre Orceson ar Verches, Concede nos, goude ar recommandation dezi, pehini a gueffot diaraoc en fin he Litaniou er Pedennou diout an nôs, p. 67 ; ha d’an trede, dre an Oræson pehini so ama evit ar roue, goude ar versedou-ma.
| V/. Autrou Doue, plijet gueneoc’h , sauvetei ar roue. R/. Hac hon exaucit d’ar poent ma teuimp d’hoc’h invoqui. V/. Va Doue, astennit ho preac’h da broteji den ho tourn-deou R/. Ha quemerit dindan ho protection map an den pehini hoc’h eus etablisset evidoc’h. V/. Va Doue, exaucit va oræson R/. Ha grit ma erruo ar c’hri eus va feden betec enoc’h. | V/.Domine, salvum fac regem. R/. Et exaudi nos in die quâ invocaverimus te. V/. Fiat manus tua super virum dexteræ tuæ. R/. Et super filium hominis quem confirmâsti tibi. V/. Domine exaudi orationem meam. R/. Et clamor meus ad te veniat. |
| Oremus. QUæsumus, omnipotens Deus, ut, etc. | Oræson. O Va Doue, oll-galloudec, dre drugarez pehini en deveus, etc. |
Mar bez lavaret Oræson ar peoc’h, e c’heffot tu-ma varlerc’h enfin ar gommemorationou commun dirac Complidou.
* ↑ Moullet : hu-unan.
* ↑ Lezet e-maez en embann.